Hondurasbukten

miniatyr|Hondurasbukten vises i midten av kartet.

Hondurasbukten (spansk: Golfo de Honduras) er en bukt i Det karibiske hav mellom Belize, Guatemala og Honduras. Fra nord til sør strekker bukten seg cirka 200 km fra Dangriga i Belize til La Ceiba i Honduras. 

Indre del av Hondurasbukten er avgrenset av Belize barriererev, som danner den sørlige delen av den 900 km lange Mesoamerikanske barriererevsystem, som er det nest største korallrevsystem i verden. Belize barriererev inkluderer flere mindre øyer under navnet Pelican Cays.

Hondurasbukten har et rikt dyreliv. Buktens nærhet til mangrove, sjøgress, korallrev og en kombinasjon av ulike næringsstoffer skaper et rikt miljø som beskytter marine organismer.

Orkanen Hattie hadde i 1961 sin bane over Hondurasbukten før den traff land og skadet bygninger i Belize.

 Referanser 

Kategori:Bukter i Nord-Amerika
Kategori:Belizes geografi
Kategori:Honduras' geografi
Kategori:Guatemalas geografi